रमाबाई नगर में रहने वाली मनीशा चौहान (20 वर्ष) अपना गाड़ी सीखने को लेकर अपना अनुभव साझा करते हुए बताती हैं, “घर का खर्चा चलाने के लिए दूसरे के घरों में बर्तन मांजना हमारी मजबूरी है। पर ये काम करना मुझे अच्छा नहीं लगता है, जब मुझे महिला ड्राईवर की इस ट्रेनिंग के बारे में पता चला तो मैं ड्राइविंग सीखने लगी, पिछले आठ महीने से सीख रही हूँ, उम्मीद है जल्दी ही हमारा बर्तन मांजने वाला काम खत्म हो जाएगा और हम ड्राईवर बन जायेंगे।”